   واشنگٽن (ويب ڊيسڪ) هڪ آمريڪي جج صدر ڊونلڊ ٽرمپ طرفان ٽڪ ٽاڪ ويڊيو ايپ کي ڊائون لوڊ ڪرڻ تي پابندي کي معطل ڪري ڇڏيو. وفاقي عدالت جي جج ڪارل نڪولس پنهنجي شروعاتي حڪم ۾ ٽڪ ٽاڪ جي مالڪ بائٽ ڊانس طرفان داخل ڪرايل درخواست تي ان ويڊيو ايپ کي في الحال دستياب رکڻ جي اجازت ڏني آهي. واضح رهي ته آمريڪي صدر ڊونلڊ ٽرمپ قومي سلامتي کي خطرن کي نظر ۾ رکندي گذريل مهيني ئي ٽڪ ٽاڪ ۽ هڪ ٻي چيني ايپ وي چيٽ تي پابندي لاڳو ڪرڻ جا ايگزيڪيوٽو آرڊر جاري ڪيا هئا. وائٽ هائوس جو چوڻ آهي ته اها ويڊيو سرس ڪروڙين آمريڪي شهرين جي ذاتي ڄاڻ چيني اختيارين کي موڪليندي آهي، جڏهن ته ٽڪ ٽاڪ انتظاميا اهڙي پابندي کي آئيني حقن جي ڀڃڪڙي قرار ڏئي ٿي.